Hvar (Cité)

Hvar (italian: Lesina) es un cité in Croatia sur li insul Hvar. It es situat in un bay in li sud-costa al west fine del insul e es li administrativ centre del insul Hvar. Li cité e li insul Hvar apartene al comtia Split-Dalmatia. Li cité have 4251 (2011) habitantes e un area de 75,70 quadrat-kilometres. Li cité Hvar have un natural portu. Inter 1278 e 1797 it esset un parte del Republica de Venezia. Li cité es li sede del catolic diocese Hvar. Hodie it es un populari destination del turisme.